b'\n_START_ARTICLE_\nStari svetilnik v Kolombu\n_START_SECTION_\nZgodovina\n_START_PARAGRAPH_\nStolp je bil zgrajen kot stolpna ura med letoma 1856-57 in kon\xc4\x8dan 25. februarja 1857.  Stolp je oblikovala Emily Elizabeth Ward, \xc5\xbeena guvernerja sira Henryja Georgea Warda (1797-1860).  Gradnjo je izvedel oddelek za javna dela pod nadzorom g. Johna Flemminga Churchilla (generalni direktor javnih del). 29-m visok stolp je bil najvi\xc5\xa1ja zgradba v mestu Kolombo v tistem \xc4\x8dasu. Prvotno uro je naro\xc4\x8dil za 1.200 \xe2\x82\xa4 leta 1814 takratni guverner sir Robert Brownrigg (1759-1833), vendar je bila zaradi gospodarskih razlogov v skladi\xc5\xa1\xc4\x8du shranjena do leta 1857, ko je bila kon\xc4\x8dno name\xc5\xa1\xc4\x8dena._NEWLINE_Svetilnik je bil deaktiviran, potem ko je njegova svetloba motila bli\xc5\xbenje stavbe in je bil ukinjen 12. julija 1952. Moderni svetilnik Galle Buck je bil zgrajen na Marine Drive kot nadomestek.\n_START_SECTION_\nLastnosti\n_START_PARAGRAPH_\nPrvotni svetilnik v mestu je bil name\xc5\xa1\xc4\x8den na bastijonu na robu mestne utrdbe. Bil je neoklasicisti\xc4\x8dna stavba s 23 m visokim lesenim svetlobnim stolpom, ki se je dvigal iz dvonadstropne kro\xc5\xbene osnove iz opeke in ga je obkro\xc5\xbeala prefinjena kolonada.  Postavljen je bil leta 1829 in kasneje poru\xc5\xa1en z odstranitvijo obzidja med letoma 1869 in 1871. _NEWLINE_Urni mehanizem so zgradili ugledni angle\xc5\xa1ki urarji dru\xc5\xbebe Dent, ki so bili prav tako odgovorni za izdelavo ure ("Big Ben") v Westminstrski pala\xc4\x8di leta 1852. Stolpno uro so uradno naro\xc4\x8dili 25. marca 1857. Zvonove sestavlja glavni zvon pribl. 250 kg te\xc5\xbeek in dva pomo\xc5\xbena zvonova po 152 kg._NEWLINE_Navigacijska lu\xc4\x8d je bila v stolp preme\xc5\xa1\xc4\x8dena leta 1867. Vrte\xc4\x8do se dioptri\xc4\x8dno lu\xc4\x8d, ki jo upravlja urni mehanizem so skonstruirali v Chance Brothers. Vi\xc5\xa1ina gori\xc5\xa1\xc4\x8dne ravnine nad morsko gladino je bila 140 m, svetloba pa je bila vidna v vi\xc5\xa1ini 61 m nad morjem na razdalji 27 km v jasnem vremenu. Svetloba je bila trojna bliskavica v intervalih 30 sekund, pri \xc4\x8demer je vsaka bliskavica trajala eno sekundo in vsaka dolga pavza 18 sekund. Svetilka je bila osvetljena z uporabo kerozinskega olja. Leta 1907 je bila predelana na plin. Leta 1933 je bila nadome\xc5\xa1\xc4\x8dena s 1500 svetlobnimi \xc5\xbearnicami, ki jih je napajala elektri\xc4\x8dna energija._NEWLINE_Oktobra 1913 je bilo treba uro zamenjati s sedanjo uro, ki ima okrog \xc5\xa1est metrov premera z opalnim steklom za osvetlitev. Stolpna ura je bila ponovno postavljena 4. aprila 1914.'